**LIKOVNA KULTURA – 7. RAZRED /TREĆI ZADATAK 14.4. D0 30.4.2020./**

NASTAVNA CJELINA: MODELIRANJE I GRAĐENJE

NASTAVNA TEMA: RAVNOTEŽA

KLJUČNI POJMOVI: dinamično i statično, simetrično i asimetrično, ravnoteža

MOTIV: ASIMETRIČNA GRAĐEVINA

TEHNIKA: KARTONSKA AMBALAŽA (RECIKLAŽNI MATERIJAL): kartonski tuljci /za kuhinju, toalet papir/, ambalažne kutije veće i manje, ljepilo (tekuće i selotejp), škare, skalpel...

IZVORI: Udžbenik – lekcija Ravnoteža (Modeliranje i građenje), pogledati primjere građevina

 Video lekcija – Ravnoteža

 Google : futuristička arhitektura

POSTUPAK:

1. Otvoriti stranicu : <https://skolazazivot.hr/video-lekcije/> na kojoj se nalazi sve video lekcije. Odabrati 7. Razred LIKOVNA KULTURA – 3. Lekcija RAVNOTEŽA.
2. Pogledati 6 minutni video lekciju.
3. Pripremiti materijale za rad: kartonske kutije i tuljke, škare i ljepilo. Zamisliti koju bi funkciju imala građevina. Sjetiti se postupka rada iz 5. Razreda kada je motiv bio građevina iz budućnosti (zarezati kutiju u koso kako bi se dobila kosina građevine, a time i asimetričnost).
4. Oblikovati građevinu u reciklažnom materijalu, izrezati prozore i vrata, balkone i dodati stepeništa (savijanje papira poput lepeze). Zalijepiti tekućim ljepilom ili selotepom ali tako da nije vidljiv.
5. Budući da ambalažne kutije imaju šarene vanjske stranice obljepiti građevinu kolaž ili bijelim papirom (ili oslikati temperom). Pri tome paziti na sklad boja.
6. Fotografirati rad i priložiti fotografiju u kanal likovne kulture u razredu.
7. Spremiti rad na sigurno do trenutka kad ćete ga donijeti u školu.

Zabavite se i igrajte kao u vrijeme vrtića, oblikujete postupcima koje ste usvojili u 5. Razredu i kreirajte maketu građevine kao vizionari budućnosti.

 Sretno!

 Nevenka Miklenić, prof.